**Marshall Bruce Mathers III** (\* 17. október 1972, St. Joseph, Missouri, USA), známy pod svojim umeleckým menom **Eminem** (často štylizované ako *EMINƎM*), je americký rapper, skladateľ, hudobný producent a herec. 

Okrem svojej sólovej kariéry je členom skupiny D12 a jedným z dvojice Bad Meets Evil, popri Royce da 5'9". Eminem je jedným z najpredávanejších hudobných umelcov na svete a najpredávanejším hudobným umelcom dekády 2000 až 2009. Je uvádzaný v mnohých rebríčkoch časopisov, ako napríklad v zozname The 100 Greatest Artists of All Time časopisu *Rolling Stone*, kde sa umiestnil na 82. mieste. Tento časopis ho tiež nazval kráľom hip-hopu. Vrátane tvorby so skupinou D12 a Bad Meets Evil má Eminem na konte desať albumov na 1. mieste v americkom rebríčku Billboard 200. Celosvetovo sa ich predalo viac ako 100 miliónov a 120 miliónov singlov. V USA sa predalo 49,1 milióna albumov a 42 miliónov jeho singlov.

Svoj debutový album *Infinite* vydal v roku 1996. Populárnym sa stal vďaka albumu *The Slim Shady LP* z roku 1999, za ktorý získal svoju prvú cenu Grammy v kategórii Best Rap Album. Jeho ďalšie dve nahrávky, *The Marshall Mathers LP* a *The Eminem Show* tiež vyhrali túto kategóriu, čím sa Eminem stal prvým interpretom, ktorý ju dokázal získať trikrát po sebe. V roku 2004 vydal svoj ďalší album nazvaný *Encore a* po turné v roku 2005 si dal dlhšiu prestávku. Až dňa 15. mája 2009 vydal svoj ďalší album *Relapse*. V roku 2010 vychádza jeho šiesty štúdiový album *Recovery*, ktorý sa stal celosvetovo najpredávanejším albumom roka 2010 a nasledovníkom *The Eminem Show*, ktorý bol najpredávanejším v roku 2002. Eminem získal ceny Grammy za oba, *Relapse* aj *Recovery.* Je držiteľom 13 cien Grammy aj najpredávanejším rapovým interpretom všetkých čias. 5. novembra 2013 vydal svoj ôsmy štúdiový album *The Marshall Mathers LP 2* a v decembri 2017 vydal svoj deviaty s názvom *Revival*. V roku 2018 prišiel s novým 10. albumom *Kamikaze*, ktorý bol neočakávaný a dissuje v ňom moderných rapperov ako Machine Gun Kelly, Lil Xan, Lil Uzi Vert alebo NF. V roku 2020 prišiel nový album pod názvom *Music to Be Murdered By*.

Eminem má vlastné vydavateľstvo Shady Records, spolu so svojím manažérom Paulom Rosenbergom, aj vlastnú rozhlasovú show Shade 45 v rádiu Sirius XM Radio. V roku 2002 účinkoval v hip-hopovej dráme *8. míľa*. Vyhral Oscara v kategórii Najlepšia filmová pieseň a stal sa tak prvým rapovým interpretom, ktorý túto cenu získal.

Život
-----

Detroit - mesto, kde Eminem vyrastal.
Eminem sa narodil v meste St. Joseph v štáte Missouri v USA ako jediné dieťa Deborah R. (Nelson) Mathers-Briggsovej (\* 1955) a Marshalla Brucea Mathersa, Jr. (\* 1947). Má škótske, anglické, nemecké, švajčiarske, poľské a luxemburské korene. Jeho otec ich opustil, keď mal Eminem iba 15 mesiacov. Väčšinu detstva strávil sťahovaním medzi St. Joseph a okolím Detroitu v štáte Michigan a len málokedy žil na jednom mieste dlhšie ako dva roky. Preto často striedal školy a mal problémy s hľadaním priateľov. Stával sa tak obeťou šikany, ako to popisuje vo svojej skladbe „Brain Damage". Hlavným dôvodom sťahovania rodiny bola chudoba; často žili v ubytovniach, prívesoch alebo u príbuzných. V tom čase užívala jeho matka lieky na predpis (Vicodin a Valium) a Eminem neskôr v skladbách a rozhovoroch uviedol, že bola od nich závislá.

Vplyvy a rapová technika
------------------------

Eminem menoval viacero MC, ktorý ho ovplyvnili jeho štýl. Prvým a hlavným bol jeho mentor Dr. Dre. Medzi ďalších patria Esham, Kool G Rap, Masta Ace, Big Daddy Kane, Newcleus, Ice-T, Mantronix, Melle Mel (hlavne skladba „The Message"), LL Cool J, Beastie Boys, Run–D.M.C. Rakim, a Boogie Down Productions.

Eminem v rapovaní používa humorné obsahy v textoch, spojenie s publikom, komplexné rýmy, schopnosť ohýbať slová do rýmov, viacslabičné rýmy, komplexné rytmy, čistú výslovnosť, melódiu a synkopy.

Osobný život
------------

Keď mal Eminem 17 rokov, zoznámil sa na strednej škole so svojím budúcim najlepším priateľom, raperom Proofom, a tiež so svojou budúcou manželkou Kimberly Ann Scottovou. Keď v roku 1995 otehotnela, bola to pre Eminema motivácia získať nahrávaciu zmluvu, aby dokázal zaopatriť svoju rodinu. Dňa 25. decembra 1995 sa mu narodila dcéra Hailie Jade. V roku 1996 vydal svoj prvý nezávislý album *Infinite*, ten ale nezaznamenal väčší úspech a Kim ukončila ich vzťah. Eminem sa následne pokúsil o samovraždu požitím veľkého množstva liekov. V roku 1999 sa mu podarilo vzťah s Kim obnoviť, zosobášili sa 14. júna 1999. V tom istom roku výrazne zvýšil svoju popularitu albumom *The Slim Shady LP*.

4. júna 2000 sa Eminem dostal do problémov, keď s nenabitou zbraňou ohrozoval muža, ktorý bozkával jeho ženu. Bol odsúdený na dva roky podmienečne. V čase súdu sa Kim pokúsila o samovraždu podrezaním žíl. Eminem sa chcel dať rozviesť, ale Kim predložila celú vec súdu a požadovala odobratie dcéry Hailie a odškodné desať miliónov dolárov. Pár sa nakoniec dohodol mimosúdne a ostal spolu. To ale dlho nevydržalo a na jeseň roku 2001 sa rozviedli s tým, že sa o dcéru budú starať striedavo. V rokoch 2003 a 2004 sa Kim dostala do problémov s drogami a bola odsúdená na dva roky podmienečne.

Eminem s Kim sa znovu zosobášili dňa 14. januára 2006 v Michigane, avšak už začiatkom apríla sa na verejnosť dostala správa, že sa pár opäť rozviedol. Eminem sa v súčasnosti stará o svoju dcéru Hailie a o jej sesternicu Alainu, ktorú si adoptoval.

### Proofova smrť

11. apríla 2006 bol v detroitskom klube CCC Club smrteľne postrelený do hrude jeho priateľ Proof. 19. apríla 2006 sa na jeho pohrebe objavili Eminem aj skupina D12, 50 Cent a tisícky ďalších. Smrť priateľa ho ťažko zasiahla a na dlhú dobu sa stiahol z verejného života. V tom čase začal oveľa viac užívať alkohol a drogy, hlavne prášky na spanie, a stal sa od nich závislý. Nakoniec sa začal liečiť a v roku 2009 vydáva nový album *Relapse*, na ktorom sľubuje Proofovi, že je už čistý a v mnohých skladbách popisuje toto ťažké obdobie.

Turné
-----

Logo The Monster Tour, 2014
### Ako hlavný umelec

* The Recovery Tour (2010 – 2013)
* The Rapture Tour (2014)

### Iné turné

* Up in Smoke Tour (s Dr. Dre, Snoop Dogg, Ice Cube a inými) (2000)
* Anger Management Tour (s Limp Bizkit a Papa Roach) (2002 – 2005)
* The Home & Home Tour (s Jay Z) (2010)
* The Monster Tour (s Rihannou) (2014)

Diskografia
-----------

### Sólové albumy

* *Infinite* (1996)
* *The Slim Shady LP* (1999)
* *The Marshall Mathers LP* (2000)
* *The Eminem Show* (2002)
* *Encore* (2004)
* *Relapse* (2009)
* *Recovery* (2010)
* *The Marshall Mathers LP 2* (2013)
* *Revival* (2017)
* *Kamikaze* (2018)
* *Music to Be Murdered By* (2020)

### D12

* *Devil's Night* (2001)
* *D12 World* (2003)

Referencie
----------

1. 1 2  ANKENY, Jason, Torreano, Bradley *Eminem – Biography* [online]. Allmusic, [cit. 2008-01-30]. Dostupné online.
2. ↑   *Best of the 2000s: The Decade In Charts and More* [online]. Billboard, 7. december 2009, [cit. 2012-03-30]. Dostupné online.
3. ↑   *The Immortals: Rolling Stone* [online]. Rolling Stone, [cit. 2008-10-20]. Dostupné online. Archivované 2008-10-16 z originálu.
4. ↑  By Chris Molanphy. *Introducing the King of Hip-Hop* [online]. Rolling Stone, 15. august 2011, [cit. 2011-08-20]. Dostupné online.
5. ↑   *Top 10 Hip-hop Best Sellers of All Times* [online]. [Cit. 2013-11-11]. Dostupné online. Archivované 2016-09-15 z originálu.
6. ↑   *Saturday Night Football Goes "Berzerk" with Eminem* [online].. Dostupné online.
7. ↑  Business Wire. Business Wire, 5. január 2012, [cit. 2012-03-30]. Dostupné online.
8. ↑   *Born in the U.S.A.: Top 50 Stars of the 50 States* [online]. Billboard, [cit. 2013-08-25]. Dostupné online.
9. ↑  ROBERTS, David. *British Hit Singles & Albums*. Londýn : Guinness World Records Limited, 2006. (19..) ISBN 1-904994-10-5. S. 137.
10. ↑   Eminem's Biography. *Fox News*. Dostupné online [cit. 2008-04-23].
11. ↑  SILVERMAN, Stephen M.. *Eminem's Scotland Concert Skirmish* [online]. People, 27. august 2001, [cit. 2010-05-24]. Dostupné online.
12. ↑   *Ancestry of Eminem* [online]. Wargs.com, [cit. 2010-05-24]. Dostupné online.
13. ↑   *Eminem – Pandora Internet Radio* [online]. Pandora.com, [cit. 2011-02-21]. Dostupné online.
14. ↑   *Hip Hop in America: A Regional Guide: Volume 1: East Coast and West Coast*. [s.l.] : ABC-CLIO, 2009. ISBN 0-313-34323-3. Kapitola Esham, s. 411–413.
15. 1 2 3  Edwards, 2009, p. 88.
16. 1 2 3 4 5 6 7 8 9 10  Eminem, with Sacha Jenkins, 2008, *The Way I Am*, Dutton Adult, p. 20.
17. ↑  Edwards, 2009, pp. 5, 38.
18. ↑  Edwards, 2009, p. 7.
19. ↑  Edwards, 2009, pp. 66, 107.
20. ↑  Edwards, 2009, p. 85.
21. ↑  Edwards, 2009, pp. 120, 129.
22. ↑  Edwards, 2009, p. 244.
23. ↑  Edwards, 2009, p. 253.
24. ↑  Edwards, 2009, p. 257.
25. ↑  BOZZA, Anthony. Eminem Blows Up. *Rolling Stone* (New York: Wenner Media LLC), 29. apríl 1999. Dostupné online [cit. 2013-03-09]. ISSN 0035-791X.
26. ↑  VAN GELDER, Lawrence. Arts Briefly: Rapper Who Was Killed Fired First Shot, Police Say. *The New York Times*, April 14, 2006. Dostupné online [cit. 2012-12-15].
27. ↑  BOZZA, Anthony. Proof positive. *The Observer* (The Guardian UK), 20. apríl 2006. Dostupné online [cit. 2012-12-15].

Iné projekty
------------

Commons
* Spolupracuj na Commons Commons ponúka multimediálne súbory na tému **Eminem**

Externé odkazy
--------------

* Oficiálna webstránka
* Eminem v Internet Movie Database (po anglicky)

| * z
* d
* u
Eminem |
| --- |
| Štúdiové albumy | 
* *Infinite*
* *The Slim Shady LP*
* *The Marshall Mathers LP*
* *The Eminem Show*
* *Encore*
* *Relapse*
* *Recovery*
* *The Marshall Mathers LP 2*
* *Revival*
* *Kamikaze*
* *Music to Be Murdered By*

 |
| Kompilačné albumy | 
* *8 Mile*
* *Straight from the Lab*
* *The Singles*
* *Curtain Call: The Hits*
* *Eminem Presents the Re-Up*

 |
| EP | 
* *The Slim Shady EP*
* *Straight from the Lab*
* *Hell: The Sequel*

 |
| Single | 
* „Just Don't Give a Fuck"
* „My Name Is"
* „Role Model"
* „Guilty Conscience"
* „The Real Slim Shady"
* „The Way I Am"
* „Stan"
* „Without Me"
* „Cleanin' Out My Closet"
* „Superman"
* „Sing for the Moment"
* „Business"
* „Lose Yourself"
* „Just Lose It"
* „Encore/Curtains Down"
* „Like Toy Soldiers"
* „Mockingbird"
* „Ass Like That"
* „When I'm Gone"
* „Shake That"
* „You Don't Know"
* „Jimmy Crack Corn"
* „Crack a Bottle"
* „We Made You"
* „3 a.m."
* „Old Time's Sake"
* „Beautiful"
* „Elevator"
* „Not Afraid"
* „Love the Way You Lie"
* „No Love"
* „Space Bound"
* „Berzerk"
* „Survival"
* „Rap God"
* „The Monster"
* „Headlights"
* „Guts Over Fear"
* „Detroit vs. Everybody"
* „Phenomenal"
* „Kings Never Die"
* „Revenge"
* „Walk on Water"
* „River"
* „Nowhere Fast"
* „Caterpillar"
* „Fall"
* „Venom"
* „Lucky You"
* „Darkness"

 |
| DVD | 
* DVD z The Up In Smoke Tour
* E
* All Access Europe
* DVD z The Anger Management Tour

 |
| Turné | 
* The Up In Smoke Tour
* The Anger Management Tour

 |
| Filmografia | 
* *The Slim Shady Show*
* *8. míľa*
* *Da Hip Hop Witch*
* *Funny People*

 |
| Súvisiace články | 
* Diskografia Eminema
* Shady Records
* D12
* Bad Meets Evil

 |

Autoritné údaje: * BnF: 14025304j
* GND: 122621077
* ISNI: 0000000368611900
* LCCN: no00010805
* NK ČR: js20020923020
* ORCID: 0009-0003-5793-2300
* SNK: 172923
* VIAF: 72280391
* WorldCat: lccn-no00010805